**Goldman Sachs Group, Inc.**, je americká nadnárodná spoločnosť zaoberajúca sa investičným bankovníctvom a finančnými službami so sídlom v New Yorku. Ponúka služby v oblasti investičného manažmentu, cenných papierov, správy majetku, sprostredkovateľských služieb a prevode cenných papierov.

Táto banka je jednou z najväčších investičných bankových spoločností na svete a je primárnym jednateľom na trhu s istinami štátnej pokladnice Spojených štátov amerických. Všeobecne je považovaná za významného tvorcu trhu. Skupina tiež vlastní Goldman Sachs Bank USA.

Goldman Sachs bola založená v roku 1869 a sídlo má na Lower Manhattane 200 West Street s ďalšími pobočkami v iných medzinárodných finančných centrách.

V dôsledku svojho zapojenia sa do sekuritizácie počas finančnej krízy v rokoch 2007 – 2008, dostala v rámci dohody o investícií od Ministerstva financií spojených štátov investíciu v hodnote 10 miliárd USD v rámci programu Troubled Asset Relief Program, finančnej pomoci vytvorenej na základe zákona o núdzovej hospodárskej stabilite z roku 2008. Investícia prebehla v novembri 2008 a bola splatená v júni 2009.

Niektorí bývalí zamestnanci Goldman Sachs sa presunuli do vládnych pozícií. Medzi významné osoby patria bývalí ministri financií USA Robert Rubin a Henry Paulson; súčasný minister financií USA Steven Mnuchin; bývalý štátny tajomník John C. Whitehead; bývalý hlavný ekonomický poradca Gary Cohn; senátor Spojených štátov a bývalý guvernér New Jersey Jon Corzine; prezident Európskej centrálnej banky Mario Draghi, bývalý guvernér Bank of Canada a súčasný guvernér Bank of England Mark Carney a bývalý austrálsky premiér Malcolm Turnbull. Bývalí zamestnanci spoločnosti okrem toho viedli burzu cenných papierov v New Yorku, Svetovú banku a konkurenčné banky, napríklad Citigroup a Merill Lynch.

Spoločnosť je na 62. mieste v rebríčku Fortune 500 najväčších spoločností v USA podľa celkových výnosov.

Začiatky
--------

Goldman Sachs bola založená v New Yorku v roku 1869 Marcusom Goldmanom a v roku 1882 sa k nemu pridal jeho zať Samuel Sachs. V roku 1885 prijal Marcus Goldman do firmy svojho syna Henryho a svokra Ludwiga Dreyfussa a firma fungovala pod menom Goldman Sachs & Co. Spoločnosť sa stala priekopníkom v oblasti obchodu s cennými papiermi pre podnikateľov a v roku 1896 vstúpila na burzu cenných papierov v New Yorku. V roku 1898 bol kapitál spoločnosti 1,6 milióna USD čo bolo približne 48 miliónov USD v reálnej hodnote a rýchlo rástol.

Referencie
----------

1. 1 2   *Archivovaná kópia* [online]. [Cit. 2019-08-13]. Dostupné online. Archivované 2019-01-19 z originálu.
2. ↑   *• Top investment banks 2018 | Statista* [online]. www.statista.com, [cit. 2019-08-13]. Dostupné online.
3. ↑   *Goldman Sachs | Our Firm* [online]. Goldman Sachs, [cit. 2019-08-13]. Dostupné online. (po anglicky)
4. ↑   Like everyone else, Goldman was in trouble. *The Economist*, 2009-07-28. Dostupné online [cit. 2019-08-13]. ISSN 0013-0613.
5. ↑   *How Goldman secretly bet on the U.S. housing crash* [online].. Dostupné online.
6. ↑   *Goldman Sachs to return $10B of bailout money - USATODAY.com* [online]. usatoday30.usatoday.com, [cit. 2019-08-13]. Dostupné online.
7. ↑  DEALBOOK. *JPMorgan and 9 Other Banks Repay TARP Money* [online]. DealBook, 1245269876, [cit. 2019-08-13]. Dostupné online. (po anglicky)
8. ↑   *Goldman Sachs Group* [online]. Fortune, [cit. 2019-08-13]. Dostupné online. Archivované 2019-08-13 z originálu. (po anglicky)
9. ↑   *Bloomberg - Are you a robot?* [online]. www.bloomberg.com, [cit. 2019-08-13]. Dostupné online.
10. ↑  LISA ENDLICH. *Goldman Sachs*. [s.l.] : A.A. Knopf, 1999. Dostupné online.
11. 1 2  COHAN, William D.. *Money and Power: How Goldman Sachs Came to Rule the World*. [s.l.] : Anchor Books, 2012. Google-Books-ID: 91XpjbCqbbcC. Dostupné online. ISBN 9780767928267. (po anglicky)

Zdroj
-----

* *Tento článok je čiastočný alebo úplný preklad článku Goldman Sachs na anglickej Wikipédii.*